Betlehem
Betlehem, Betlehem,
 kylä köyhä, pienoinen,
 uinuit palmupuittes alla,
 loisti tähtes taivahalla.
 Armon sait sä taivaisen,
 Betlehem.

 Sinne vie, sinne vie
 taas nyt aatostemme tie.
 Seimenlapsen siellä näämme,
 hartahina luo sen jäämme.
 Paikka pyhä muistojen,
 Betlehem.

 Betlehem, Betlehem,
 piltti pyhä taivainen
 lähti taivaan kunniastaan.
 Kuinka otitkaan sen vastaan?
 Seimivuoteen tarjoten,
 Betlehem.

 Betlehem, Betlehem,
 kylä köyhä, pienoinen.
 Rikas olit kerran vainen,
 kun sun seimees taivahainen
 syntyi piltti pienoinen,
 Betlehem.

1927.